**INFORMARE MONITORIZARE VIDEO**

Casa de Asigurări de Sănătate Ilfov prin intermediul sistemului video instalat în sediul și la instrarea in instituție, prelucrează datele dumneavoastră cu caracter personal, respectiv imaginea, prin camerele video amplasate, în vederea monitorizării accesului persoanelor și asigurării securității acestora și a bunurilor instituției, precum și al siguranței persoanelor aflate în sediul instituției.

CAS Ilfov utilizează subsistemul de supraveghere video pentru asigurarea siguranței și securității instituției. Acest subsistem vine în completarea subsistemelor de detecție și alarmare la tentativa de efracție, de control acces formând astfel un sistem integrat la securitate fizică.

Locațiile din cadrul CAS Ilfov monitorizate video sunt următoarele:

* Intrarea principală exterior
* PARTER: hol intrare, secretariat, hol birouri
* ETAJ: hol principal, hol secundar, secretariat Presedinte - Director General

Întrucât prelucrarea datelor cu caracter personal (imaginea) prin intermediul mijloacelor de supraveghere video are un caracter obligatoriu, refuzul persoanei de a furniza datele respective determină anularea accesului acesteia în sediul CAS Ilfov.

Informațiile și datele personale înregistrate sunt destinate exclusiv utilizării CAS Ilfov.

Perioada pentru care vor fi stocate datele cu caracter personal este de maxim 30 de zile, în funcție de dimensiunea înregistrărilor. La expirarea perioadei de stocare datele se șterg prin procedură automată în ordinea în care au fost înregistrate.

În cazul producerii unui incident de securitate, precum și în cazuri temeinic justificate, durata de păstrare a materialului filmat relevant poate depăși limitele normale în funcție de timpul necesar investigării suplimentare a incidentului de securitate.

Datele personale înregistrate pot fi comunicate, la cerere, următorilor destinatari:

* Persoana vizată;
* Instituții ale statului;
* Organe si organisme prevăzute expres de către legislația în vigoare.

Informarea persoanelor vizate se realizează în mod clar și permanent prin intermediul unui semn adecvat, cu vizibilitate suficientă și localizat în zona supravegheată, astfel încât să semnaleze existența camerelor de supraveghere.

Conform Regulamentului (UE) 679 / 2016, privind protecția persoanelor fizice în cee ace privește prelucrarea datelor cu caracter personal și privind libera circulație a acestor date beneficiați de următoarele drepturi:

- dreptul la informare – puteți solicita informatii privind activitățile de prelucrare a datelor cu caracter personal;

- dreptul la rectificare – puteți rectifica datele personale inexacte sau le puteți completa;

- dreptul la ștergerea datelor (″dreptul de a fi uitat″) – puteți obține ștergerea datelor, în cazul în care prelucrarea acestora nu a fost legală sau în alte cazuri prevăzute de lege;

- dreptul la restricționarea prelucrării – puteți solicita restricționarea prelucrării în cazul în care contestați exactitatatea datelor, precum și în alte cazuri prevăzute de lege;

- dreptul la portabilitatea datelor – puteți primi, în anumite condiții, datele personale pe care le deținem, într-un format care poate fi citit automat sau puteți solicita ca respectivele date să fie transmise altui operator;

- dreptul la opoziție – puteți să vă opuneți, în special, prelucrărilor de date care se întemeiază pe interesul legitim, cu excepția cazului în care operatorul demonstrează că are motive legitime și imperioase care justifică prelucrarea;

- dreptul de a depune plângere – puteți depune plângere față de modalitatea de prelucrare a datelor personale la Autoritatea Națională de Supraveghere a Prelucrării Datelor cu Caracter Personal.

- dreptul de retragere a consimțământului – în cazurile în care prelucrarea se întemeiază pe consimțământul dumneavoastră, vi-l puteți retrage oricând. Retragerea consimțământului va avea efecte doar pentru viitor, prelucrarea efectuată anterior retragerii rămânând în continuare valabilă.

CAS Ilfov, în vederea punerii în aplicare a prevederilor Regulamentului (UE) 679 / 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date, a numit un Responsabil cu protecția datelor (DPO), datele de contact ale acestuia fiind:

* e-mail: dpo@casailfov.ro
* telefon: 021 / 224 19 82 int. 110

Toate persoanele din cadrul CAS Ilfov implicate în activitatea de supraveghere video și cele responsabile de administrarea imaginilor filmate vor respecta procedura de acces la date cu caracter personal.

Întrebările și sesizările dumneavoastră vor fi prelucrate de către Responsabilul cu protecția datelor (DPO) din cadrul CAS Ilfov, în timp util și în concordanță cu procedurile interne.